# Grupperådsmøde 4. maj 2021

**Dagsorden:**

**1. Status fra grupperne**

***Familiespejder:*** Det er forældrene, der står for aktiviteter og møderne har været fulde indtil nu.

***Bæver:*** 19 bævere lige pt. og ikke plads til flere, selvom der er børn på venteliste.

***Ulve:*** Det går fint med ulvene. Alle kommer ikke hver gang, men der er gang i dem, der er der. Det er sårbart, at det kun er Agnete og Jeanette der er ledere.

***Troppen:*** Det går fint i troppen. Næsten alle kommer hver gang. Der er en pige, der er stoppet. To tager på efterskole til næste år. Omkring 20 børn i samarbejde med Avedøre.

1. **Nyt fra distriktet**

Arbejdsweekend i Lerbjerg, som gik godt.

Distriktssommerlejren er aflyst, men alle de planlagte aktiviteter er lagt op til inspiration.

Bæver/Ulve-legende: Bliver online. Det er ved at blive undersøgt, om der er opbakning til det.

1. **Status på hytte (tag og varme)**

Der er vådt på gulvet i hytten, så der er stadig problemer med taget.

Det vurderes, at det der er blevet lavet, ikke er blevet lavet godt nok. Så vi skal have fat i Allan, der har lavet det. Julie og Lenni har begge prøvet at få fat i ham men uden held. Carsten kender ham og vil prøve at tage fat i ham.

Men problemet er større. Vi har fået et tilbud på hele tagsiden mod haven, men vi skal have et tilbud mere til sammenligning. Lenni tager fat i nogle nye kontakter.

1. **Status på corona**

Vi skal stadig være udenfor, for der skal være 4 m2 pr. person indenfor. Der kan være 22 indenfor, så det er en mulighed, men som udgangspunkt er alle spejdere ude.

Distriktslejren er aflyst fordi det ikke var til at forudse, om den kunne afholdes. Sommerlejre er blevet sammenlignet med festivaler (med indtagelse af alkohol etc.).

Skt. Hans: Det vides ikke endnu, om det gennemføres i år. Kravene er, at hvis større arrangementer skal gennemføres skal man inddeles i sektioner, og der må ikke være alkohol. Tove spørger i Kulturrådet og Julie forhører sig hos kommunen.

Coronaen har tvunget grupperne ud, og det har været godt for nogle af grupperne.

1. **Kalender og kommende aktiviteter**
	1. **Generalforsamling:** Planlagt torsdag d. 17. juni i forbindelse med afslutningen. Den beslutning står fast. Vi har ikke tidligere været over 100 i afslutningen, som forsamlingsforbuddet bliver hevet til efter 21. maj. Men vi skal finde ud af, om det skal være med spisning og lave invitationer. Det tages op på ledermøde.

Agnete og Julie laver udkast til dagsorden til generalforsamlingen, som sendes rundt til grupperådet.

Ingen begrænsninger for forældre og søskende, hvis vi til den tid må være op til 100.

Vi skal ikke kræve coronapas, men vi kan godt henstille til, at folk bliver testet for at tage hensyn til hinanden.

* 1. **Sommerlejr/-aktiviteter:**

Der er stemning i ledergruppen for at lave vores egen sommerlejr.

Rene har booket distriktsgrunden på Lerbjerg til troppen og Avedøre vil gerne med. Selve Lerbjergcenteret er også ledigt, så det er muligt at også bævere og ulve kan være med. Carsten booker, så hele gruppen kan komme afsted sammen.

Sommerlejren er fra søndag aften d. 25. juli (med aftensmad) til fredag d. 30. juli (med aftensmad).

Rene laver en invitation, og forældre fra bævere og ulve skal opfordres til at tage med en eller flere dage, fordi der mangler voksne. Og vi kan også opfordre bedsteforældre, der kunne have lyst til at deltage.

Forældre skal melde tilbage, om de kan deltage inden 1. juni.

OBS på at flere forældre/bedsteforældre på sommerlejren kræver noget koordinering og tydeligt ansvar og roller.

Invitationen sendes ud via alle kanaler – både digitale og fysiske sedler,

Tilmeldinger skal ske til en mailadresse, der oprettes til formålet.

1. **Ledersituation efter sommerferie/hvervning af nye ledere**

Susan vil gerne rykke op til ulvene sammen med Rebekka.

Andreas vil gerne blive hos bæverne.

Agnete vil gerne blive hos ulvene, men er også åben for at bytte med Susan og tage bæverne.

Jeanette vil gerne blive hos ulvene.

Lars, Rene, Carina og Lenni vil gerne blive hos Troppen.

Thomas Friberg Knudsen (tidligere bæverleder) er i gang med noget behandling, så han kommer ikke tilbage lige nu. Men var ikke afvisende over for at komme tilbage på et senere tidspunkt.

Familiespejder mangler en leder d. 15. maj, men ellers er det forældredrevet.

Hvervning af nye ledere:

Det er ikke en holdbar situation med leder

Andre grupper bruger facebook og forsøger fx at hverve studerende. Men vi skal også have noget at tilbyde dem. KFUM har nogle grupper, vi kan bruge. Men skal vi have fat i unge, skal vi tænke i andre baner. Vi kan evt. lade os inspirere af Taastrup, som har nogle sjove takes.

Det er også en mulighed at forsøge at hverve gennem lokale facebookgrupper.

Vi kan også forsøge at hverve forældre. Det er forsøgt løbende, men det kan forsøges igen. Måske prikke nogen, der virker interesserede.

Agnete giver et bud på, hvad vi kan skrive for at tiltrække nye ledere.

1. **Økonomi**

Kommunen har godkendt vores medlemstilskud, og vi har fået 50.962, som er gået ind på kontoen. Der er blevet krævet kontingent ind, og der er ca. 10, der mangler at betale. Skal de rykkes? Og dem der vil melde sig ud, hvornår skal de betale til? Sara må gerne rykke, og udgangspunktet er, at alle skal betale frem til 1. april.

Det er blevet afklaret med kommunen, at vi ikke skal afkræve noget af børnehaven for deres brug af hytten.

1. **Evt. indkøbsforslag**

Agnete skal have købt drikkedunke.

1. **Eventuelt**

Sara’s søn stopper til spejder, men Sara vil gerne blive som kasser, og det kan hun godt.

Hytteudlejning: Der kommer pt. ikke noget svar, når man henvender sig på hytteudlejningsmailen. Nick, som er hytteudlejningsmand har fået besked om, at vi ikke vil leje hytten ud, så derfor er mailen lukket ned. Men vi kan godt åbne op for udlejningen igen. Rene kontakter Nick med det budskab.

Landstræf er der sidste tilmelding til d. 16. maj, så derfor skal man snart melde sig til, hvis man vil med. Rene og Agnete er tilmeldt.

**Næste møde er den 9. august**. Vi håber, at vi kan mødes fysisk til den tid. Der er opstart for børnene d. 19. august.